Pred namestitvijo aparata:

Izpulili so mi zgornjo štirico, ki je poleg problematične trojke in spodnjo petico.

Namestitev:

I. (september 2009)

Prvi dan. Kot se vidi, je trojka močno izven vrste, prav tako je očiten nepravilen ugriz, ki zaradi zgornje čeljusti, ni na sredini (ni izenačen s spodnjo sredino). Razlika v primerjavi s spodnjo sredino je cca. 2 mm. Spodaj še aparat ni nameščen, saj je dobro da mine vsaj 14 dni od namestitve zgornjega. 
II. (oktober 2009)

Močan napredek pri zgornji trojki…
Nameščen pa je že tudi aparat (lok) na spodnji čeljusti.

III. (december 2009)

Trojka je skoraj povsem v vrsti z drugimi zobmi. Manjka le še 1/2 mm (še malenkost neravna žička, kot se lepo vidi).
IV. (januar 2010)

Sedaj so vsi zobje v ravni vrsti, potrebno jih je le še vsakega posebej premakniti v desno, zaradi nepravilnega ugriza torej (na tej sliki se vidi, da mi trenutno vleče dvojko proti desni (ustvarja se presledek ), nato bo sledila enka itd..) Premik v desno je gotov pri posameznem zobu v 1-2 tednih). Posamezni zob se vleče s pomočjo vlečne gumice, ki je pritrjena v stilu lokomotive (vsak zob, ki se pravilno premakne nato vleče novega, ki se še mora pravilno premaknit. Center, nastavek gumice pa je pri zadnjem zobu- šestici, ki je najmočnejši. 
